Nr. L 112/6 De Europæiske Fællesskabers Tidende 4. 5. 91 RÅDETS FORORDNING (EØF) Nr. 1135/91 af 29. april 1991 om ændring af forordning (EØF) nr. 3729/90 om åbning og forvaltning af fælles- skabstoldkontingenter for visse landbrugsvarer med oprindelse i Algeriet, Marokko, Tunesien og Egypten RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Ved Rådets forordning (EØF) nr. 3729/90 ()) blev der for året 1991 åbnet en række fællesskabstoldkontingenter for visse landbrugsvarer med oprindelse i Algeriet, Marokko, Tunesien og Egypten, blandt andet et toldkontingent på 4 900 tons til en sats på 4 % for tørrede spiseløg henhø- rende under KN-kode 0712 20 00 og med oprindelse i Egypten ; ved Rådets forordning (EØF) nr. 455/91 (?) blev der åbnet et »erga-omnes«-toldkontingent på 12 000 tons til en sats på 10 % for tørrede spiseløg ; så længe det nævnte toldkontingent på 12 000 tons ikke er opbrugt, udgør den højeste toldsats, som Fællesskabet i sin sammensætning pr. 31. december 1985 anvender på de samme varer indført fra Spanien og Portugal, 2,5 % ; efter at toldkontingentet eventuelt er opbrugt, skal der anvendes en toldsats på 4 % ved indførsel af disse varer fra Spanien ; der bør derfor sikres en tilsvarende tarif- mæssig behandling af de samme varer med oprindelse i Egypten og som følge heraf foretages en ændring af forordning (EØF) nr. 3729/90 — UDSTEDT FØLGENDE FORORDNING : Artikel 1 1. Den kontingenttoldsats på 4 %, der ud for løbe- nummer 091701 er anført i kolonne (6) i tabellen i artikel 1 i forordning (EØF) nr. 3729/90, ændres til 2,5 %. 2. Efter at det »erga-omnes«-toldkontingent, der er åbnet ved forordning (EØF) nr. 455/91, eventuelt er opbrugt, skal der anvendes en kontingenttoldsats på 4 % ved indførsel af tørrede spiseløg med oprindelse i Egypten til Fællesskabet i dets sammensætning pr. 31. december 1985. Artikel 2 Denne forordning træder i kraft på syvendedagen efter- offentliggørelsen i De Europæiske Fællesskabers Tidende. Den anvendes fra den 1. januar 1991. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 29. april 1991. () EFT nr. L 363 af 27. 12. 1990, s. I. (?) EFT nr. L 54 af 28. 2. 1991, s. 1. På Rådets vegne R. GOEBBELS Formand